
Os bu'n daear heb flodeuyn 
Ar ei gwyneb drwy y gwanwyn, 
Pobpeth fel yn marw o newyn, 
Ar bob bryn a bro; 
| Tra hynodol y newidiad 
|. Welir heddyw ar yr hollwlad, 
— Yn ei dullwedd hardd a'i dillad, 
Lle bu'n gwlad dan glo; 
Gwenau ar ei gwaunydd, 
Miwsig hyd ei maesydd, 
dar mân â'n cerdd a*u cân 
O gangau glân y glenydd ; 
Llwyr ddadebrodd mynwes anian, 
Mae'r briallu yn bwrw allan, 
Genir cenedl yr yr unman, 
Am hyn bydd gwiwlan go', 





: Blodau fyrdd yn gwisgo'r perthi, 
Gwyrddion ddai] y coed yn lledu, 
Ac O! mor lân yw'r rhos a'r lilì 

Ar eì llwyni llon: 
Gwisg y dolydd mewn gwyrddlesni, 

Um | Yr eginau geir yn gwenu, 

| _ | A'r perllanau sydd yn lloni, 

Oll yn harddu hon; 

Awel bêr y borau 

Ddwg ei pheraroglau. 

Melus gân yr hedydd lân 

Yn gwneyd ar dân ein doniau ; 

A cheir llais y gog ar lasddydd 

Yn cyhoeddi'r hyfryd newydd, 

“ Daeth yr haf” a phob llawenydd, 
Pwy fydd brudd eu bron ? 


Llais y fronfraith ar y brigyn, 

Sydd yn deffro cor y dyffryn, 

A chordeddant gân ac englyn 
Trwy bob glyn o'n gwlad; 

Pwy na ad ei wely manblu 

Er eu clywed draw yn canu, 

Pan fo'r cadarn haul yn codi, 
Er gwresogi'r had ; 

Iechyd i'r methiantus, 

Balm i'r claf a'r clwyfus, 

Mwy ni fydd un olwg brudd 

Roesawo'r dydd dyddanus ; 

Ond bydd nychdod yn diflanu, 

Ie'nctyd fel yn ail-afaelu, 

A bydd anian yn enynu, 

. Mawl i ti, ein Tad. 


— ” GwiLYM Mair. 

HEN- FEIBL | 
MAWE EW WAN. 


Mil henffych, Feibl tirion, 
Wyt werthfawr genyf fi, 

Ac anwyl gan fy nghalon 
Yw'r olwg arnaf ti; 

Roedd ynwyf dyb barchedig, 
Cyn imi droedio cam, 

Mai rhywbeth cysegredig 
Oedd Beibl mawr fy Mam. 


Mil harddach yw'th ddalenau, 
". A'th holl gornelau troi, 
Na phe baent aur ymylau . 

A chlaspiau heirdd i'w cloi; 
Nid anmharch wnaeth dy faeddu, 

Nid anghof roes it” gam, 

Ond trysor pena'r teulu 

Oedd Beibl mawr fy Mam. 


'Rwy'n cofio 'mam yn burion, 
Dan eithiaf profiad llym, . 
Yn sugno o'th gysuron, 
Yn cael o honot rym; 
Dan eithaf aeth a chyni, 
Mewn hedd anghofiai'i cham,— 
Nid oes gyffelyb iti, 
Hen Feibl mawr fy Mam. 

.A phan ddystrywiai angau ' 
Íi-phal< 8o el na; iu 8 
Hi bwysai ar y seiliau | 
Ddatguddiwyd ar dy ddail ; N | 
Cynalia f“enaid inau, &.'k 
Pan fwyf yn rhoddi'r llam, J 
I'r bythol faith drigfanau, | r 


Hen Feibl mawr fy Mam, 


Oes dynion ar y ddaear, 
Dan rith santeiddiol fri, 
Am ddwyn fy Meibl hawddgar 
Am byth oddiarnaf fi ? a 
Ni feiddiwch ei ysgaru, — 
Chwi wnaech â'in fenaid gam, 
Mae 'nghalon wedi ei chlymu 
Wrth Feibl mawr fy Mam. 


Hi 'rhoes ef im” wrth farw, 
Gan dd'wedyd wrthoi'n llon, 
“ Rhwym hwn o gylch dy wddwf, 
A gwisg ef ar dy fron ;” 
Afat y stanc i drengu, 
Mi hunaf yn y fflam, 
Cyn byth y rho'f i fyny 
Hen Feibl mawr fy Mam, 





